text: 24 timer på en bodybike
  20 januar 2013 kl. 16.04
  I weekenden blev der for 5. gang holdt et 24 timers spinningsevent i Ørum-Daugård Hallen ved Hedensted. 450 deltagere fordelt på 101 cykler kørte fra kl. 12 lørdag middag til kl. 12. søndag middag.
  Døgnet igennem bragede musikken ud af højtalerne, og instruktørerne guidede igennem det hårde program.
  Fire deltagere cyklede alle 24 timer helt alene, mens resten af deltagerne skiftedes til at cykle.
  - Det er hårdt, det er ret hårdt - især mentalt - og så for numsen, fortæller en glad Anne Sofie Lauritsen efter at være blevet heppet i mål.
  Og der er ikke noget at sige til, hvis både bagdel og ben er smule brugte - ikke mindst hos Anne Sofie Lauritsen.
  I næsten 24 timer har hun nemlig siddet her på spinningscyklen
  Mens de fleste andre cykler i hold, så de kan skiftes til at holde cykelhjulene i gang, har den 20-årige pige valgt at cykle hele døgnet selv.
  - Det handler om at udfordre sig selv, se hvordan man mentalt bliver påvirket, se hvordan man kommer over de små kriser, der er. Det er en fed oplevelse.
  Og det er hun ikke den eneste, der syntes. Billetter til stævnets 101 
  cykler var udsolgt på bare 4 minutter.
  Der bliver mulighed for selv at prøve kræfter med cyklerne, når arrangementet gentages i januar 2014.
  